OpenLLM-France/wikimedia huggingface dataset:
# Petit-suisse

El Petit-suisse (petit suís en català) és un formatge fresc provinent de la regió francesa de Normandia.

## Producció i ús

El Petit-suisse és un formatge fresc, sense madurar, sense sal i de textura suau i cremosa. Prové de la llet de vaca enriquida amb crema, per la qual cosa té un contingut de greixos proper al 40%. El formatge se suavitza i escorre en una centrifugadora. Un formatge típic pesa al voltant d'uns 30 grams, i s'empaqueta en un cilindre d'aproximadament 4 cm d'alçada i 3 cm de diàmetre.
Pot ser consumit amb sucre, com a postres amb melmelada o mel, o salat i assaonat amb herbes. També s'empra en farcits de carn. En el cas dels conills, a vegades s'hi aplica una mescla de petit-suisse i mostassa per a evitar que la carn s'assequi durant la cocció.

## Història i desenvolupament

Tot i el seu nom, el petit-suisse no prové de Suïssa, sinó de Normandia, on, en la dècada dels 1850, un treballador suís d'una lleteria a Auvilliers (Alta Normandia) va suggerir que s'afegira crema per a enriquir la quallada emprada en el formatge.
Originalment, es venia en un embolcall de paper fi i empacats de sis en caixes de fusta. Els formatges pesaven sobre uns 60 grams cadascú i es denominaven, simplement, "suisse". Actualment, els formatges són manufacturats a França i es venen tant en el normal petit-suisse de 30 grams o en un format de 60 grams anomenat double petit-suisse.

## Curiositats

* A l'àlbum Astèrix a Helvècia, un personatge secundari rebia el nom de Petisuix, a l'original en francès.

## Referències

* ↑ Fischer, John. Kitchen Pro Series: Guide to Cheese Identification, Classification, and Utilization (en anglès). Culinary Institute of America, 2010, p. 15. ISBN 1111781338.
* ↑ Sanders, George Patrick. Cheese Varieties and Descriptions (en anglès). U.S. Department of Agriculture, 1953, p. 90.

## Enllaços externs

* Formatges de Normandia Arxivat 2010-10-17 a Wayback Machine.
# Varanus salvator

Varanus salvator és una espècie de sauròpsid (rèptil) escatós de la família dels varànids propi dels Sud-est Asiàtic. És un dels varans més comuns d'Àsia i la seva distribució va de Sri Lanka, l'Índia, Indoxina, la península Malaia i diverses illes d'Indonèsia.

## Característiques

Pot arribar a fer 3,2 metres de llarg amb una mitjana d'1,5 metres. El pes màxim és d'uns 25 kg però la majoria pesen la meitat. El seu cos és musculat amb una llarga cua comprimida lateralment i poderosa.

## Comportament i dieta

Neden molt bé, són carnívors amb un ampli espectre de preses (granotes, tortugues, peixos, ocells rosegadors, etc.) Com el dragó de Komodo, sovint mengen carronya. Viu sempre prop de l'aigua.

## Subespècies de Varanus salvator

* Varanus salvator salvator a Sri Lanka
* Varanus salvator andamanensis: Illes Andaman.
* Varanus salvator bivittatus: Java, Bali, Lombok, Sumbawa, Flores, Ombai (Alor), Wetar i illes de Sunda, Indonèsia.
* Varanus salvator komaini: Tailàndia
* Varanus salvator macromaculatus: Tailàndia. Sud-st d'Àsia, Singapure, Sumatra, Borneo i illes associades

## Galeria fotogràfica

* Varanus salvator
* A Sri Lanka
* Varanus salvator
* Varanus salvator salvator
* A Penang, Malàisia
* A Borneo, Malàisia

## Referències

* ↑ Pianka, King & king. Varanoid lizards of the world. 2004
* Bennett, Daniel 1995 The water monitor Varanus salvator Reptilian 3 (8): 15-21
* Das, Indraneil 1988 New evidence of the occurrence of water monitor (Varanus salvator) in Meghalaya J. Bombay Nat. Hist. Soc. 86: 253-255
* Deraniyagala, P. E. P. 1944 Four New Races of the Kabaragoya Lizard Varanus salvator. Spolia Zeylanica 24: 59-62
* Pandav, Bivash 1993 A preliminary survey of the water monitor (Varanus salvator) in Bhitarkanika Wildlife Sanctuary, Orissa Hamadryad 18: 49-51

## Enllaços externs

* Mampam.com Arxivat 2011-07-14 a Wayback Machine.
* JCVI.org
* The New Reptile Database
* Photos - Water Monitor Swimming Arxivat 2016-03-11 a Wayback Machine.
# Cadaverina

La cadaverina o pentan-1,5-diamina (o 1,5-diaminopentà; o pentametilenediamina; o C₅H$_{14}$N₂) és una amina biogènica que s'obté per la descomposició de l'aminoàcid lisina. Es troba principalment a la matèria orgànica morta i teixits, la qual cosa és responsable en part de la seva fortor.
La cadaverina es produeix per descarboxilació de la lisina. Es pot sintetitzar per molts mètodes, incloent la hidrogenació de glutaronitril i les reaccions de l'1,5-dicloropentà.
La formació de la cadaverina s'esquematitza amb la següent reacció:
(NH2)-(CH2)4-CH(COOH)-NH2 (Lisina) ⇒ NH2-(CH2)5-NH2 (Cadaverina)

## Referències

* 1 2 Eller, Karsten; Henkes, Erhard; Rossbacher, Roland; Höke, Hartmut. Amines, Aliphatic (en anglès). Weinheim, Germany: Wiley-VCH Verlag GmbH & Co. KGaA, 2000-06-15, p. a02_001. DOI 10.1002/14356007.a02_001. ISBN 978-3-527-30673-2.
* ↑ «cadaverina». Gran Enciclopèdia Catalana. [Consulta: 26 juny 2022].
* ↑ «Cadaverine» (en anglès). pubchem.ncbi.nlm.nih.gov. [Consulta: 26 juny 2022].
* ↑ Ramos, Juan-Luis. Pseudomonas: Volume 1 Genomics, Life Style and Molecular Architecture (en anglès). Springer Science & Business Media, 2004-06-17, p. 283. ISBN 978-0-306-48375-2.
# Something's Rotten

Something's Rotten és una pel·lícula dramàtica canadenca, dirigida per Harvey Frost i estrenada el 1979. La protagonitza Charlotte Blunt com la reina d'un país europeu sense nom, que està sent pressionada pel primer ministre (Cec Linder) perquè abdiqui el tron a favor d'un dels seus fills, però que ha de lluitar amb la qüestió de quin fill ha de ser nomenat successor, el príncep Calvin més gran però emocionalment inestable (Geoffrey Bowes) o el més jove però més madur príncep George (Christopher Barry). Mentrestant, una sèrie d'assassinats del personal del palau estan sent comesos per un "Skulker" no identificat, que la reina comença a sospitar que pot ser de fet un dels prínceps.
La pel·lícula es va rodar a Casa Loma a Toronto.
La pel·lícula no va ser ben rebuda per la crítica. La revista Cinema Canada va escriure que l'actuació de Bowes com el príncep Calvin va ser l'única cosa bona de la pel·lícula, mentre que el crític Jay Scott va afirmar que quan es va projectar la pel·lícula al 32è Festival Internacional de Cinema de Canes, quan va acabar la projecció no hi havia prou gent al teatre per esbroncar-la o xiular-la.
La pel·lícula va obtenir dues nominacions als Premis Genie als 1rs Premis Genie l'any 1980, al Millor Actor (Bowes) i al Millor disseny de vestuari (Julie Whitfield).

## Referències

* 1 2 3 4 5 "Harvey Frost's Something's Rotten". Cinema Canada, March 1980.
* ↑ "Dubious achievement awards". The Globe and Mail, May 19, 1979.
* ↑ "Changeling leads Canadian Film Award nominees". The Globe and Mail, February 8, 1980.
# Cèra de Salas

Cèra (en francès Sère-en-Lavedan) és un municipi francès situat al departament dels Alts Pirineus i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 60 | 63 | 58 | 56 | 56 | 75 | 73 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | Louis Aguillon | |

## Referències

* ↑ Toponímia occitana
# Bun

Bun (en francès Bun) és un municipi francès situat al departament dels Alts Pirineus i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 123 | 126 | 113 | 105 | 101 | 108 | 129 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Maryse Pihiliangegedera | |
| 2008- | Marcel Cazajous | |

## Referències

* ↑ Toponímia occitana
# Bramwell

Bramwell és una població dels Estats Units a l'estat de Virgínia de l'Oest. Segons el cens del 2000 tenia 426 habitants.

## Demografia

Segons el cens del 2000, Bramwell tenia 426 habitants, 189 habitatges, i 120 famílies. La densitat de població era de 274,1 habitants per km².
Dels 189 habitatges en un 16,4% hi vivien nens de menys de 18 anys, en un 44,4% hi vivien parelles casades, en un 14,8% dones solteres, i en un 36% no eren unitats familiars. En el 33,9% dels habitatges hi vivien persones soles el 19,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,88.
Per edats la població es repartia de la següent manera: un 17,1% tenia menys de 18 anys, un 8,5% entre 18 i 24, un 21,6% entre 25 i 44, un 29,1% de 45 a 60 i un 23,7% 65 anys o més.
L'edat mediana era de 47 anys. Per cada 100 dones de 18 o més anys hi havia 82 homes.
La renda mediana per habitatge era de 21.979 $ i la renda mediana per família de 32.396 $. Els homes tenien una renda mediana de 22.159 $ mentre que les dones 15.250 $. La renda per capita de la població era de 13.410 $. Entorn del 9,9% de les famílies i el 15,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bramwell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Bramwell». American Fact Finder. Oficina del Cens dels Estats Units, 12-01-2010.
# Pirrolidina

Pirrolidina, o tetrahidropirrole, és un compost orgànic amb la fórmula molecular C₄H$_9$N. És una amina cíclica secundària amb un anell que contenen quatre àtoms de carboni i un de nitrogen. És un líquid clar d'olor desagradable com d'amoníac i de peix
La pirrolidina es troba de manera natural en les fulles del tabac i la pastanaga. L'estructura de l'anell de pirrolidina es troba en nombrosos alcaloides naturals com la nicotina i la higrina. Es troba en moltes drogues farmacèutiques com la prociclidina i el bepridil. També forma la base dels compostos de racetam (p.e. piracetam, aniracetam).
Un anell de pirrolidina és l'estructura central dels aminoàcids prolina i hidroxiprolina.
En la química orgànica la pirrolidina es fa servir per activar les cetones i els aldehids cap a l'addició nucleofílica per formació de l'iminium. També pot promoure la condensació aldol de cetones i aldehids per formació de l'enamina.

## Enllaços externs

* Pyrrolidine MSDS

## Referències

* ↑ Pyrrolidine, The Good Scents Company
# Badia de Palamós

La badia de Palamós és una badia de la mar Mediterrània, situada a la costa del Baix Empordà, als municipis de Calonge i Sant Antoni i Palamós, al centre de la Costa Brava. Limita al sud-oest amb les Roques Planes i al nord-est amb sa punta des Molí, on queda protegida de les ones pel gran espigó de llevant del port de Palamós i, per això, és idònia per als esports nàutics de vela. És una de les badies més fondes de la Mediterrània occidental.
Al segle XIII el rei Pere el Gran va decidir construir-hi un port, per la protecció que oferia la badia a les naus, tant de guerra, com comercials.
La línia de la costa és un gran arenal de 3.500 m de longitud, en el que cada tram pren diferents noms: cala del Racó de les Dones, platja de Torre Valentina, platja de Sant Antoni, platja d'es Monestrí i platja Gran de Palamós. A tots dos costats de la badia s'estén una costa abrupta, plena de penya-segats que ocasionalment s'obren per donar cabuda a una bella cala de sorra, envoltada per pins que creixen gairebé a la vora del mar.
Hi desemboquen la riera de Calonge, que separa les platges de Torre Valentina i Sant Antoni, i la riera de l'Aubi, que antigament desembocava al bell mig de Palamós, però les freqüents inundacions portaren el 1924 a desviar parcialment el riu a prop de la Torre Mirona, per tal que desemboqués a la platja de Castell, i a condicionar un nou llit fluvial per a recollir les aigües de la dreta del curs, que desemboca a la platja d'es Monestrí.
El Club Nàutic Costa Brava - Vela Palamós organitza a la badia, durant tot l'any, diferents regates a nivell autonòmic i nacional, així com proves de gran prestigi com la Palamós Christmas Race i l'International Vila de Palamós Optimist Trophy.
Els temporals, com va succeir el 2020 amb el temporal Gloria, s'emporten la sorra de les platges, i taponen l'entrada del port, que cal dragar periòdicament. Per a evitar-ho, el Ministeri de Medi Ambient i Agricultura havia aprovat el 2018 la construcció de dos espigons, un d'ells seria la prolongació del dic de la riera de l'Aubi, que es va construir el 1987. El 2023 el projecte seguia avançant.

## Referències

* ↑ «badia de Palamós». Gran Enciclopèdia Catalana.
* ↑ «Entorn natural». Ajuntament de Palamós.
* ↑ «Gran de Palamós». Agència Catalana de Turisme.
* ↑ «Benvinguts a Palamós i Guia Turística». Ajuntament de Palamós, 2014.
* ↑ Costa, Maria-Mercè «Palamós medieval: aspectes de la defensa de la vila». Estudis del Baix Empordà, 1981, pàg. 139.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Estació Nàutica Badia de Palamós i Calonge Sant-Antoni». Agència Catalana de Turisme.
* ↑ «riera de l’Aubi». Gran Enciclopèdia Catalana.
* ↑ «Club Nàutic Costa Brava - Vela Palamós». Ports de Catalunya.
* ↑ «Una gran platja per a la badia». El Punt Avui, 01-03-2020.
* ↑ «Una platja blindada». El Punt Avui, 07-05-2018.
* ↑ «Sant Antoni avança en la construcció dels nous espigons per protegir les platges». El Gerió, 31-03-2023.
# Valentin Huot

Valentin Huot (Creissençac e Pissòt, 1 de maig de 1929 - Manzac, 21 de novembre de 2017) va ser un ciclista francès que fou professional entre 1953 i 1961. En el seu palmarès destaquen dos Campionats de França en ruta, el 1957 i 1958, el GP Ouest France-Plouay de 1956 i el Midi Libre de 1960.
En 1999 publicà el llibre de record Clous et vélo percés, noblesse des pauvres. El juliol de 2011 va ser nomenat Cavaller de la Legió d'Honor. Va rebre el premi de mans del seu company ciclista Raymond Poulidor.

## Palmarès

* 1953
** 1r del Tour de les Províncies franceses
* 1954
** 1r de la París-Limoges
** 1r de La Rochelle-Angolême
** 1r de la Challenge Martini
** Vencedor d'una etapa del Tour d'Alsàcia-Lorena
* 1955
** 1r del Tour de Corrèze
** 1r de la Polymultipliée
* 1956
** 1r al GP Ouest France-Plouay
** 1r al Circuit de l'Aulne
** 1r a la Mònaco-Mont Agel
** 1r a Mont Faron (en línia)
* 1957
** Campió de França en ruta
** 1r al Gran Premi de la Trinitat a Guéret
** 1r a Mont Faron (CRI)
* 1958
** Campió de França en ruta
* 1960
** 1r del Midi Libre i vencedor d'una etapa
** 1r del Bol d'Or de Monédières

### Resultat al Tour de França

* 1954. Abandona (13a etapa)
* 1955. Abandona (2a etapa)
* 1956. 61è de la classificació general. 3r del Gran Premi de la Muntanya
* 1957. Abandona (12a etapa)
* 1959. 48è de la classificació general
* 1961. 39è de la classificació general

## Referències

* ↑ Alain Douaud, « Valentin Huot s'est échappé », Sud Ouest édition Dordogne, 22 novembre 2017, p. 13.
* ↑ «Valentin Huot est mort», 22-11-2017. [Consulta: 22 novembre 2017].
* ↑ «HUOT Valentin». [Consulta: 20 novembre 2024].
* ↑ «Palmarès de Valentin Huot (Fra)». [Consulta: 20 novembre 2024].
* 1 2 Guy Penaud, Dictionnaire biographique du Périgord, éditions Fanlac, 1999, ISBN 2-86577-214-4, p. 490.
* ↑ «La Légion d'honneur pour un grand champion cycliste.». [Consulta: 22 novembre 2017].

## Enllaços externs

* Palmarès de Valentin Huot (francès)
# Unió amb pern

La unió amb pern o unió per cargol, significa, la unió de les diferents peces d'un conjunt mitjançant cargols. És un procés tecnològic per a realitzar unions entre components d'una estructura, a través de l'aplicació de perns. A diferència del reblat, les unions cargolades són desmuntables. La unió amb pern pot ser assimilada a un ressort que es comprimeix entre les dues superfícies de contacte que generen una fricció que evita que llisqui. Per tant, la unió no està garantida per la presència del pern que impedeix el tall a causa que el plançó del pern fins i tot no ha de tocar les vores del forat en el qual s'insereix.
Els primers elements de fixació amb rosca, van començar a ser utilitzat en l'antiga Roma al començament del mil·lenni. No obstant això, a causa del seu alt cost, només s'utilitzen en joieria, instruments mèdics i altres productes refinats.

## Història

Durant molt temps es va pensar que la connexió roscada, juntament amb la roda i l'engranatge, és el gran invent de la humanitat, no té analogia en la naturalesa. No obstant això, en 2011, un grup de científics de l' Institut de Tecnologia de Karlsruhe, publicat a la revista Ciència article sobre l'estructura de les articulacions en els escarabats corcs espècies Trigonopterus oblongus habiten Nova Guinea. Es va trobar que aquests escarabats cames connectats amb el cos a través del trocànter, que es cargola al coc (bowl) - insectes de maluc analògica. A la superfície de les projeccions trocànter situat, semblant a un cargol cònic. Al seu torn, coques de superfície també està proveïda d'un rebaix roscat. Aquesta connexió proporciona una fixació fiable extremitats que articula i garanties líders arbòria d'insectes més estabilitat.

## Referències

* ↑ Unió amb pern

## Bibliografia

* Collins, Jack A.; Staab, George H.; Busby, Henry R. Mechanical Design of Machine Elements and Machines. Wiley, 2002. ISBN 0-471-03307-3.
* Oberg, Erik; Jones, Franklin D.; McCauley, Christopher J.; Heald, Ricardo M. Machinery's Handbook. 27th. Industrial Press, 2004. ISBN 978-0-8311-2700-8.

## Enllaços externs

* Bolt Length Calculation Method (anglès)
* Bolt Formulas and Calculators Arxivat 2016-11-29 a Wayback Machine. (anglès)
# Untriuni

L'Untriuni o untriunium (símbol Utu) és el nom sistemàtic donat per la IUPAC a l’hipotètic element químic amb Nombre atòmic 131.
Aquest element del 8è període de la taula periòdica pertanyeria a la família dels superactínids i formaria part dels elements del bloc g. La seva configuració electrònica seria, per aplicació de la regla de Klechkowski, [Og] 8s² 5g$^{11}$, però es va calcular, tenint en compte les correccions induïdes per la cromodinàmica quàntica i la distribució relativista de Breit-Wigner (en), en particular en la forma [Og] 8s² 8p² 6f³ 5g⁶, o [Og] 8s² 8p² 6f² 5g$^7$ pel mètode Dirac-Fock-Slater.
A mesura que s’allunya de l'illa d’estabilitat (no superior a Z ≈ 127), els àtoms sintetitzats haurien de ser extremadament inestables, fins al punt que Z ≈ 130 se cita amb freqüència com a límit "experimental". A l'existència pràctica d'aquests elements; per tant, no és segur que l'element 131 es pugui detectar algun dia amb eficàcia.

## Referències

* ↑ Koichiro Umemoto et Susumu Saito «Electronic Configurations of Superheavy Elements» (en anglès). Journal of the Physical Society of Japan, 65, 1996, pàg. 3175-3179. Arxivat de l'original el 1 de febrer 2021. DOI: 10.1143/JPSJ.65.3175 [Consulta: 5 juliol 2011].
* ↑ (anglès) Burkhard Fricke i Gerhard Soff, Dirac-Fock-Slater calculations for the elements Z = 100, fermium, to Z = 173 Arxivat 2016-03-22 a Wayback Machine.. Atomic Data and Nuclear Data Tables, volume 19, numéro 1, 1977-01, gener 1977. DOI 10.1016/0092-640X(77)90010-9, Bibcode 1977ADNDT..19...83F
* ↑ Encyclopaedia Britannica : article « Transuranium Element», del qual la secció breu « End of Periodic Table » al final de l'article situa entre 170 i 210 el nombre límit de protons que es poden contenir al mateix nucli, però al voltant del 130 el límit efectiu més enllà del qual els àtoms deixarien de ser observables.
# Long Li Xue

Long Li Xue (Girona, 8 d'agost de 2000) és un youtuber català amb nacionalitat xinesa. Aquest humorista gironí participa actualment amb Pol Gise al programa Adolescents iCat de l'emissora iCat, presentat per Roger Carandell conjuntament amb els instagramers Juliana Canet i Joan Grivé. Long Li va ser víctima d'assetjament escolar i després de ciberassetjament a l'edat de 14 anys pels seus orígens xinesos, que el va incitar a lluitar contra aquest racisme mitjançant l'humor. Arran de la seva popularitat entre el jovent, va presentar la 70a edició de la Nit literària de Santa Llúcia el desembre de 2020.
Fou un dels principals protagonistes de la campanya #1MilióDeVots, una campanya de Casa Nostra, Casa Vostra que es va desplegar a principis de febrer de 2021, durant la campanya electoral de les eleccions catalanes, per denunciar que més d'un milió de catalans migrats no tenen dret al vot.
El 2022 és el presentador del canal de Twitch del programa de televisió anomenat Eufòria, en què en comenta les actuacions i els millors moments. La primavera d'aquell mateix any fou denunciat públicament per algunes noies menors d'edat d'haver-les assetjat per xarxes socials, fent públiques converses on demanava imatges sexuals de les menors. Posteriorment, va publicar una carta disculpant-se del seu comportament.

## Referències

* ↑ «Long Li Xue: "Vaig patir assetjament escolar i vaig aprendre a superar-lo rient-me de mi mateix"». A la carta, 08-01-2019 [Consulta: 12 agost 2019].
* 1 2 «Long Li Xue: "Em pregunten 'Per què ets xinès i parles català?' Què us passa? Sortiu de la cova!"». [Consulta: 6 febrer 2021].
* ↑ «iCat estrena "Adolescents iCat", el programa de ràdio dels 'millennials' a YouTube i a Instagram». Corporació Catalana de Mitjans Audiovisuals, 18-11-2018 [Consulta: 12 agost 2019].
* ↑ «Denuncien que vuit de cada deu adolescents són ciberassetjats». El Punt Avui, 05-07-2019 [Consulta: 12 agost 2019].
* ↑ «Long Li Xue: «Estic orgullós de poder lluitar per a la preservació del català a les xarxes socials»». Nació Digital, 15-12-2020 [Consulta: 16 desembre 2020].
* ↑ «Així és Eufòria, el nou 'reality' musical de TV3 després de cinc anys». [Consulta: 21 març 2022].
* ↑ «L'influèncer Long Li Xue s'excusa pel seu comportament envers les dones - CATDAVANT - Societat», 22-05-2022. [Consulta: 3 febrer 2023].
# Jeng Kirchen

Jeng Kirchen (Hostert, 13 de desembre de 1919 - Ciutat de Luxemburg, 30 de novembre de 2010) va ser un ciclista luxemburguès que fou professional entre el 1942 i 1953. En el seu palmarès destaquen dos Campionats de Luxemburg de carretera, el 1946 i 1951, dos campionat de Luxemburg de ciclocròs, el 1948 i 1952, i una victòria final a la Volta a Luxemburg, el 1952.

## Palmarès

* 1945
** 1r de la Metz-Luxembourg
** 1r del Critèrium del Ciclista complet
** 1r del Gran Premi de Sanvignes
* 1946
** Campió de Luxemburg en ruta
** 1r del Gran Premi Carrier a Barvaux-sur-Ourthe
** 1r del Premi d'Hoschscheid
** Vencedor d'una etapa de la Volta a Luxemburg
* 1947
** 1r del Critèrium de Zuric
* 1948
** Campió de Luxemburg de ciclocròs
* 1949
** 1r del Critèrium de Tielt
* 1950
** 1r del Critèrium de Saint-Gall
* 1951
** Campió de Luxemburg en ruta
** 1r del Tour de Lorena i vencedor d'una etapa
* 1952
** Campió de Luxemburg de ciclocròs
** 1r de la Volta a Luxemburg i vencedor d'una etapa
** Vencedor d'una etapa de la Volta a Alemanya

### Resultats al Tour de França

* 1947. 18è de la classificació general
* 1948. 5è de la classificació general
* 1949. 13è de la classificació general
* 1950. 5è de la classificació general

### Resultats al Giro d'Itàlia

* 1952. Abandona (11a etapa)

## Referències

* ↑ «Doud vum fréiere Lëtzebuerger Vëlosprofi Jeng Kirchen» (en luxembourgish). rtl.lu, 01-12-2010. Arxivat de l'original el 26 August 2018. [Consulta: 26 agost 2018].
* ↑ «KIRCHEN Jeng». [Consulta: 21 novembre 2024].
* ↑ «Palmarès de Jean Kirchen (Lux)». [Consulta: 21 novembre 2024].

## Enllaços externs

* Palmarès de Jean Kirchen (francès)